પોતાની જાતને મુસલમાન તરીકે ઓળખાવતા બનિહારાઓ ગૌપાલન કરે છે એટલું ભાગ્યે જ કોઈ બીજો હિંદુ કરતો હશે. એક એક બનિહારા પાસે પાંચથી માંડીને સવા સો જેટલી ગાયો હોય છે. આ મુસલમાનો ગાયને વેચવી એ દીકરીને વેચવી સરખી ગણે છે. અંગ્રેજો ભારતમાં આવ્યા તે પહેલાં દૂધ વેચાતું નહીં. મફત અપાતું. દેવદેવલાને ચડાવાતું. આ બનિહાર ય દૂધ વેચતા નહીં. ગાયને વાછરડો આવે એટલે પૂરેપૂરું દૂધ એને ધવરાવી દેતા. ગાય ઘરડી થાય, વસૂકી જાય એટલે કસાઈવાડે કે મહાજનમાં ન મૂકતાં એનો બુઢાપો પાળે છે.